Igduden merra sԑan timucuha, acku d yiwet n tewsit icuden ɣer tudert n umdan, dɣa ad naf agdud aqbayli am netta am yigduden-agi iɣef d-nemmeslay akka, sԑan timucuha i yesԑan azal d ameqqran di tmetti-agi taqbaylit, tamacahut d yiwet n tewsit tamensayt n tesrit taqbaylit icudden ɣer tudert n umdan, yettawi-t-id umdan di talliyin yezrin s wallal n timawit iwakken ad yekkes ɣef wul-is s usugen ara t-yawin ad yekkes ԑeggu-ines, abaԑda mi ara d-yas deg tfarka-s di lewhi n tmeddit ad yessedhu iman-is s tmucuha, rnu ɣer waya arrac imeẓẓyanen tuget n ttrebga-nsen tettekk-d seg tewsit-agi n tsekla timawit. Ihi, ɣef waya ad naf yal amdan aqbayli yettaf lebɣi-is deg tmacahut, rnu ɣer waya tesԑa aṭas n twuriwin-niḍen i d-mmalen yinagmayen, wigi ԑarḍen ad xedmen tibadutin i tmacahut taqbaylit gar-asen, ibarraniyen akked wid n tmurtnneɣ.